IV.
Dôvodová správa
k návrhu nariadenia vlády Slovenskej republiky, ktorým sa mení 
nariadenie vlády SR č. 194/2005 Z. z. o elektromagnetickej kompatibilite 

I. Všeobecná časť
Návrh nariadenia vlády Slovenskej republiky, ktorým sa mení nariadenie vlády SR 
č. 194/2005 Z. z. o elektromagnetickej kompatibilite sa predkladá na rokovanie vlády Slovenskej republiky ako súčasť plnenia Plánu legislatívnych úloh vlády na rok 2007.
Nariadenie vlády Slovenskej republiky č. 194/2005 Z. z. o elektromagnetickej kompatibilite je nariadením vlády Slovenskej republiky, ktoré upravuje harmonizovanú časť výrobkov nového prístupu a je veľmi dôležitý na zaistenie bezpečnosti týchto zariadení, ktoré sú používané v širokej miere občanmi Slovenskej republiky. 
V roku 2004 bola schválená nová smernica Európskeho parlamentu a Rady 2004/108/ES z 15. decembra 2004 o aproximácii právnych predpisov členských štátov vzťahujúcich sa na elektromagnetickú kompatibilitu a o zrušení smernice 89/336/EHS. Zavedenie tejto smernice bolo vykonané prostredníctvom nariadenia vlády SR č. 194/2005 Z. z. 
Návrh nariadenia vlády sa predkladá na základe právnej analýzy Európskej komisie. Závery právnej analýzy boli už zahrnuté aj do nového návodu k smernici 2004/108/ES o  elektromagnetickej kompatibilite zverejneného 22. 3. 2007.
	Touto novelou sa nariadenie vlády SR č. 194/2005 Z. z. o elektromagnetickej kompatibilite  dostáva do súladu so smernicou 2004/108/ES a  oficiálnym výkladom smernice 2004/108/ES, ktorú uvedené nariadenie vlády transponuje.
	Návrh nariadenia vlády SR je v súlade s Ústavou Slovenskej republiky a všeobecne záväznými právnymi predpismi. Predkladaný návrh nepredstavuje žiadne nároky na štátny rozpočet ani na rozpočty obcí alebo vyšších územných celkov  a taktiež nebude mať vplyv na zamestnanosť v Slovenskej republike, čo nám potvrdilo aj ministerstvo financií listom 
č. MF/16404/2007-81 zo dňa 2. mája 2007.

Doložky finančných, ekonomických, environmentálnych vplyvov, 
vplyvov na zamestnanosť a podnikateľské prostredie
1.  Odhad dopadov na verejné financie:
     -  štátny rozpočet 
   nemá žiadny dopad 

     -  rozpočet štátnych fondov 
         nemá žiadny dopad

     -  rozpočty obcí a VÚC
         nemá žiadny dopad.

2.	Odhad dopadov na obyvateľov, hospodárenie podnikateľskej sféry a iných        právnických osôb:
      Predkladaný materiál nepredpokladá dopad na obyvateľov, hospodárenie podnikateľskej sféry a iných právnických osôb.

3.   Odhad dopadov na životné prostredie:
      Predkladaný materiál nemá dopad na životné prostredie.

4.   Odhad dopadov na zamestnanosť:
      Predkladaný materiál nemá žiadny dopad na zamestnanosť.

5.   Analýza vplyvov na podnikateľské prostredie:
      Predkladaný materiál nemá žiadny dopad na podnikateľské prostredie.

Doložka zlučiteľnosti 
právneho predpisu 
s právom Európskych spoločenstiev a právom Európskej únie
1.	Predkladateľ právneho predpisu:
Úrad pre normalizáciu, metrológiu a skúšobníctvo Slovenskej republiky.
2.	Názov návrhu právneho predpisu:
Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 194/2005 Z. z. o elektromagnetickej kompatibilite.
3.	Problematika návrhu právneho predpisu:
a)	je upravená v práve Európskych Spoločenstiev:
-	primárnom: čl. 95 Zmluvy o založení Európskeho spoločenstva,
-	sekundárnom: smernica Európskeho parlamentu a Rady 2004/108/ES z 15. decembra 2004 o aproximácii právnych predpisov členských štátov vzťahujúcich sa na elektromagnetickú kompatibilitu a o zrušení smernice 89/336/EHS (Úradný vestník EÚ L 390, 31.12.2004, s. 24),
b)	nie je upravená v práve Európskej únie,
c)	nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.
4.	Záväzky Slovenskej republiky vo vzťahu k Európskym spoločenstvám a Európskej únii:
a)	z Aktu o podmienkach pristúpenia pripojenom k Zmluve o pristúpení Slovenskej republiky k Európskej únii nevyplývajú žiadne záväzky pre oblasť pokrytú smernicou 2004/108/ES,
b)	z Aktu o podmienkach pristúpenia pripojenom k Zmluve o pristúpení Slovenskej republiky k Európskej únii nevyplývajú prechodné obdobia pre oblasť pokrytú smernicou 2004/108/ES,
c)	ukončenie transpozície smernice 2004/108/ES je v tejto smernici stanovené najneskôr do 20. januára 2007 tak, aby účinnosť príslušných národných právnych predpisov bola zabezpečená od 20. júla 2007. Smernica 2004/108/ES (Ú. v. EÚ L 390, 31.12. 2004) nadobudla účinnosť dvadsiatym dňom po jej zverejnení v Úradnom vestníku Európskej únie,
d)	proti Slovenskej republike nebolo začaté konanie o porušení Zmluvy o založení Európskych spoločenstiev v platnom znení podľa čl. 226 až 228 tejto zmluvy,
e)	smernica 2004/108/ES je transponovaná nariadením vlády Slovenskej republiky č. 194/2005 Z. z. o elektromagnetickej kompatibilite.
5.	Stupeň zlučiteľnosti návrhu právneho predpisu s právom Európskych spoločenstiev alebo právom Európskej únie
Úplná zlučiteľnosť.
6.	Gestor a spolupracujúce rezorty:
Úrad pre normalizáciu, metrológiu a skúšobníctvo Slovenskej republiky.
II. Osobitná časť

K čl. I

K bodu 1 –

Nariadenie vlády SR č. 194/2005 Z. z. v § 4 ods. 2 písm. b) nesprávne implementuje čl. 4 ods. 2 písm. b) Smernice EP a Rady 2004/108/ES a dochádzalo k zmene zmyslu dotknutého ustanovenia. Bod, ktorý bol doplnený po medzirezortnom pripomienkovom konaní na návrh MDPT SR, rieši zámenu slova „rozsahu“ slovom „spektre“.

K bodu 2 –
Zmena pôvodnej úpravy § 15 je vykonaná z dôvodu výkladu smernice 2004/108/ES zverejneného v analýze Komisie Európskych spoločenstiev/Európskej komisie, ktorý už bol zahrnutá aj do nového návodu k smernici 2004/108/ES o elektromagnetickej kompatibilite zverejneného dňa 22. 3. 2007:

-	prístroje v zmysle smernice 89/336/ES (t.j. okrem inštalácií v zmysle tejto smernice), na ktoré sa uplatní postup podľa článku 10(1) smernice 89/336/EHS, možno naďalej vyrábať a uvádzať na trh do 20. júla 2009, iba ak výrobca alebo jeho autorizovaný zástupca vydá vyhlásenie o zhode postupom podľa článku 10(1) pred 20. júlom 2007,
-	prístroje v zmysle smernice 89/336/ES (t.j. okrem inštalácií v zmysle tejto smernice), na ktoré sa uplatní postup podľa článku 10(2) smernice 89/336/EHS, možno naďalej vyrábať a uvádzať na trh do 20. júla 2009, iba ak výrobca alebo jeho autorizovaný zástupca vydá vyhlásenie o zhode na základe technickej správy alebo certifikátu vydaného kompetentným orgánom podľa článku 10(2) pred 20. júlom 2007,
-	na inštalácie sa ustanovenie článku 15 novej smernice o prechodnom období nevzťahuje, pretože inštalácie ako také sa na trh neuvádzajú a podľa znenia článku 15 sa jeho ustanovenie vzťahuje iba na zariadenia, ktoré sa uvádzajú na trh. V dôsledku toho nové inštalácie, ktoré sa uvedú do prevádzky 20. júla 2007 alebo neskôr, musia vyhovovať novej smernici EMC.

K čl. II
Ustanovenie o nadobudnutí účinnosti nariadenia vlády.